શીર્ષક: ઓમ બિરલા : સ્કૂલની સંસદથી ભારતની સંસદના સ્પીકર સુધી\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જે. પી. નડ્ડાની સાથે ઓમ બિરલા

કેટલાંક લોકો તેમની આ સફળતાથી આનંદમાં તરબોળ છે તો કેટલાંક પરેશાન છે.

કોટા એક સમયે ઔદ્યોગિક શહેર હતું અને મજૂર આંદોલનના નારા ત્યાં ગૂંજતાં હતાં, પરંતુ આ ઘોંઘાટમાં સ્કૂલ લેવલથી જ કેટલાંક વિદ્યાર્થી નેતાઓનો અવાજ સંભળાવવા લાગ્યો. 

તેમાં ઓમ બિરલાના નામનો પણ સમાવેશ થતો હતો. તેઓ આ સમયે કોટામાં ગુમાનપુરા સિનિયર સેકન્ડરી સ્કૂલની વિદ્યાર્થી સંસદના પ્રમુખ બન્યા હતા. 

પછી બિરલાએ પોતાની સક્રિયતા ચાલુ રાખી અને એક સ્થાનિક કૉલેજમાં વિદ્યાર્થી સંઘના અધ્યક્ષ પદ માટે ચૂંટણી લડ્યા પરંતુ એક વોટથી હારી ગયા. 

બિરલા આ હારને ભુલાવીને પોતાના કામમાં લાગી ગયા. તે કોટામાં સહકારી ઉપભોક્તા ભંડાર સંઘના પ્રમુખ તરીકે ચૂંટાયાં અને આ સાર્વજનિક જીવનમાં તેમની પહેલું પદ હતું. 

તેમને જાણનાર કહે છે, 'તે તકને મેળવવામાં અને મળેલી તકને પોતાના તરફેણમાં ફેરવવાની આવડત ધરાવે છે.'

'બિરલાએ કૉમર્સ વિષયમાં સ્નાતક સુધીનું શિક્ષણ મેળવ્યું છે. તેઓ એવા નેતા છે જે બીજેપીમાં જિલ્લાસ્તરે સક્રિય રહીને વિધાનસભામાં થઈને લોકસભામાં પહોંચ્યા છે.'

તે ત્રણ વખત કોટાથી ધારાસભ્ય બન્યા છે. તેમની સામે ચૂંટણી લડેલાં નેતાએ કહ્યું, 'તેઓ વ્યવસ્થાપનમાં માહેર છે. આ તેમની મોટી તાકાત છે.'

16મી લોકસભાના સ્પીકર સુમિત્રા મહાજને આગામી  ઓમ બિરલા અંગે પ્રતિક્રિયા આપતા કહ્યું:

"ઓમ બિરાલજી મારા જૂના મિત્ર છે. તેઓ ભારતીય સંસદીય જૂથના ખજાનચી પણ રહી ચૂક્યા છે. મને વિશ્વાસ છે કે તેઓ લોકસભામાં પોતાની ફરજ સુપેરે બજાવશે."

આ પહેલાં બિરલાએ પૂર્વ સ્પીકર મહાજનની શુભેચ્છા મુલાકાત પણ લીધી હતી. 

એનડીએ ઉપરાંત વાય.એસ. આર. કૉંગ્રેસ તથા બીજુ જનતા દળના સમર્થનને પગલે તેમના વિજયને નિશ્ચિત માનવામાં આવે છે. 

પાર્ટીની અંદર ચૂંટણી વ્યવસ્થાપન અને બૂથ લેવલ સુધી કુશળ તાલમેલ જાળવનારી વ્યક્તિ તરીકે ઓમ બિરલાનું ઉદાહરણ આપવામાં આવે છે. 

તે ભાજપ યુવા મોરચાના રાજસ્થાનના પ્રમુખ અને પછી રાષ્ટ્રીય ઉપપ્રમુખ પણ રહ્યા હતા.

કોટાથી ભાજપના ધારાસભ્ય સંદીપ શર્મા પોતાના આ સંસદ સભ્ય નેતાથી ઘણાં પ્રભાવિત છે. 

શર્મા કહે છે, 'બિરલાજી હંમેશાં પોતાના લોકો માટે હાજર રહે છે. અડધી રાત્રે જો કોઈ ફોન કરશે તો જવાબ માટે તૈયાર હશે.' 

શર્મા કહે છે, 'તે ગરીબો પ્રત્યે સહાનુભૂતિ ધરાવે છે. કોઈનું પણ દુઃખ તેમને વિચલિત કરી દે છે. જો કોઈ કડવી વાત કરશે તો શાંતિથી સાંભળશે અને સામે ક્યારેય સીધો જવાબ નહીં આપે.' 

'તે...